《送林巡简赴任河西务》
明代·谢廷柱

河西烟火万家村，争报新官到里门。署入柳阴垂印绶，马嘶江市耀櫜鞬。

策勋名彻高牙府，肄武声闻细草原。想见西山青在眼，公馀应未负芳樽。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。